b'\n_START_ARTICLE_\nPrero\xc4\x8di\xc5\xa1\xc4\x8de\n_START_PARAGRAPH_\nPrero\xc4\x8di\xc5\xa1\xc4\x8de, tudi orakelj je sveti\xc5\xa1\xc4\x8de, kjer sve\xc4\x8denik v imenu vi\xc5\xa1je sile (bo\xc5\xbeanstva) z nezmotljivo avtoriteto izreka modre nasvete in prerokbe. To stori z razbiranjem razli\xc4\x8dnih znakov in simbolov, ve\xc4\x8dinoma pa napoveduje prihodnost. Sicer izraz orakelj izhaja iz latinske besede orare = govoriti.\n_START_SECTION_\nKraji z oraklji\n_START_PARAGRAPH_\nPrero\xc4\x8di\xc5\xa1\xc4\x8da so bila popularna v mnogih starih civilizacijah. Na Kitajskem so prerokovali iz kosti, \xc5\xbeelvjih oklepov, najdbe nakazujejo njihovo uporabo \xc5\xbee v dinastiji Shang (1600 - 1046 pr. n. \xc5\xa1.). I \xc4\x8cing ali \xc2\xbbKnjiga premen\xc2\xab\xc2\xa0je zbirka 64 heksagramov, ki so jih uporabljali v tem obdobju (uporabljali so posu\xc5\xa1ena rmanova stebla), predvsem pa je mo\xc4\x8dno vplivala na filozofijo, knji\xc5\xbeevnost in dr\xc5\xbeavno ureditev takratne Kitajske od \xc4\x8dasa dinastije Zhou (1122 - 256 pr. n. \xc5\xa1.)._NEWLINE_V klasi\xc4\x8dni Gr\xc4\x8diji so se pred vsemi pomembnimi civilizacijskimi oziroma voja\xc5\xa1kimi podvigi posvetovali s prero\xc4\x8di\xc5\xa1\xc4\x8di. Domnevno je Apolonov Delfski orakelj tudi razglasil Sokrata za najbolj modrega Grka, na to pa naj bi Sokrat odgovoril, da verjetno zato, ker se edini zaveda lastne nevednosti. Orakelj je prenehal delovati v 3. stoletju (morda je bil sve\xc4\x8denik podkupljen), z oznanilom, da bogovi tod ne bodo ve\xc4\x8d govorili. Drugi najpomebnej\xc5\xa1i gr\xc5\xa1ki prero\xc4\x8di\xc5\xa1\xc4\x8di sta bili Dodona (posve\xc4\x8dena Zevsu, Herakleju in Dioni in Kretsko prero\xc4\x8di\xc5\xa1\xc4\x8de (posve\xc4\x8deno Apolonu)._NEWLINE_Znan je tudi bogu Amonu (ki so ga grki ena\xc4\x8dili z Zevsom) posve\xc4\x8deni orakelj v Egiptu. Na Aleksandra Velikega, ki ga je obiskal enkrat, je vplival s konceptom o njegovi bo\xc5\xbeanski osebnosti. _NEWLINE_V nordijski mitologiji je Odin v Asgard odnesel glavo vrhovnega boga Mimirja, ki je slu\xc5\xbeila kot orakelj._NEWLINE_Prero\xc4\x8di\xc5\xa1\xc4\x8da so uporabljali \xc5\xa1e Azteki in Tibetanci; Dalaj Lama, ki \xc5\xbeivi v izgnanstvu v severni Indiji, se \xc5\xa1e vedno posvetuje z orakljem Nechung, popolno razlago postopka opisuje v svoji knjigi \xc2\xbbSvoboda v izgnanstvu\xc2\xab\xc2\xa0'